《初陪扈从》
宋代·李洪

紫禁晨曦拂晓开，南山秀色郁崔嵬。
立班驰道苍龙阙，逼耳嵩呼绕殿雷。
清跸一声黄繖动，屯云万骑景舆回。
端门缓辔哦诗罢，误入钩陈豹尾来。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。